laion/Wikipedia-Exotic huggingface dataset:
מגנט שש קוטבי

מגנט השש קוטבי (באנגלית: Sextupole Magnet) הוא מגנט המשמש מאיצי חלקיקים למיקוד החלקיקים ושמירתם יחד. המגנט יוצר נקודת מיקוד אחת לאלומת החלקיקים ופועל כך שנקודת המיקוד הנוצרת היא ביחס פרופורציונלי למרחק של חלקיקים ממרכז המגנט. המגנט בנוי משישה אלקטומגנטים זהים. האלקטרומגנטים הללו מסודרים בסדר קטבים הפוך לסירוגין. כלומר, קוטב צפוני של אחד צמוד לקוטב דרומי של המגנט הסמוך לו. עיצוב האלקטרומגנט השש קוטבי לרוב כולל שישה קצות מוט פלדה. הפלדה מתמגנטת על ידי זרם חשמלי גדול שזורם בסליל מתכת המלופף מסביב למוטות, דבר שיוצר את השדה המגנטי אשר שומר את האלומה ביחד. לרוב משתמשים במגנט שש קוטבי כדי לתקן את השיבוש הנגרם על ידי המגנט הארבע קוטבי. מגנט שש קוטבי משמש בעיקר במאיצי חלקיקים. במאיצי חלקיקים יוצרים בצורה מבוקרת התנגשויות חלקיקים בנקודות ספציפיות. הבעיות הגדולות במאיצי חלקיקים הן בעיות כרומטיות (חוסר מיקוד של החלקיקים באלומה כקבוצה אחת) ולכן משתמשים באמצעים המתקנים את בעיות אלו - מגנט שש קוטבי. העברת אלקטרונים מיקרוסקופית - טכניקה מיקרוסקופית שבה מועברת אלומת אלקטרונים דרך עצם כדי ליצור תמונה. התמונה נוצרת על ידי האינטראקציה שמבצעים האלקטרונים עם העצם דרכו הם עוברים. בגלל השימוש בעדשות אופטיות נוצרת סטייה ספרית הגורמת לפיזור אלומת האלקטרונים. משתמשים במגנט שש קוטבי על מנת לתקן סטייה זו. במאיצי חלקיקים האנרגיה גבוהה מאוד ולכן משתמשים בהסטה מגנטית החזקה יותר מהסטה אלקטרוסטטית. משתמשים בכוח לורנץ: F = q ( E + v ∗ B ) {\displaystyle F=q(E+v*B)} המאפשר למספר מגנטים היוצרים את "הסריג" הנחוץ כדי לכופף, לכוון ולמקד אלומת חלקיקים טעונה. המגנט הארבע קוטבי משמש כדי לאחד ולמקד את אלומת החלקיקים אך יכולת המיקוד שלו תלויה באנרגיה של החלקיק אותו הוא מנסה למקד. כלומר, ככל שאנרגיית החלקיק גבוהה יותר נקודת המיקוד של אותו חלקיק רחוקה ולהפך. לכן, המגנט יכול למקד לאותה נקודה רק חלקיקים באותה רמת אנרגיה. מאחר שהמגנט הארבע קוטבי אינו ממקד את כל אלומת החלקיקים לאותה נקודה, נחוץ מגנט שש קוטבי אשר יכולת המיקוד שלו תלויה במרחק של החלקיקים ממרכז המגנט שבו הם עוברים וכך אלומת החלקיקים כולה מתמקדת לאותה נקודת מיקוד. ישנן מספר בעיות עם המגנט השש קוטבי: השדות השש קוטביים אינם-ליניארים (מה שאומר שהם תלויים בתוצר של התזוזה הרוחבית), והם תלויים גם בהסטה האופקית וההסטה האנכית. זה מוביל לביטויים מתמטים שאי אפשר לחשב ברוב המקרים. דבר שדורש להשתמש בהשערות והערכות כדי לחשב את השפעת המגנט על האלומה. בנוסף, המגנט עלול להעיף חלק מהחלקיקים מהמסלול הקבוע ולהאבד בקירות האלומה - לצאת ממנה. דבר זה מגביל את האזור היציב שהחלקיקים יכולים לנוע בו במאיץ. Sextupole magnet Kai HockCockcroft Institute / Liverpool University June 22, 2010 - עמוד 1 (באנגלית) European X-Ray Free-Electron Laser Facillity GmbH Annual Report - עמוד 77 (באנגלית) Kai Hock, Sextupole magnet, Cockcroft Institute Liverpool University, עמ' 1 European XFEL, European X-Ray Free-Electron Laser Facility GmbH, European XFEL, עמ' 77
ניסוי UA1

ניסוי UA1 (יוּ איי אחת) - (Underground Area 1- אזור תת-קרקעי 1) הוא גלאי חלקיקים, הנמצא במרכז לחקר פיזיקת חלקיקים CERN. באמצעות ניסוי זה, וניסוי ה-UA2, התגלו בוזון Z ובוזון W, נשאי הכוח של הכוח החלש. על התרומה לניסוי ומציאת הבוזונים זכו קרלו רובייה וסימון ואן דר מיר בפרס נובל לפיזיקה. ניסוי UA1 קיבל את שמו מכך שהיה הניסוי התת-קרקעי הראשון ב-CERN. הוא ממוקם מחוץ לשני אתרי cern המרכזיים, בנקודת חיבור על מאיץ הסופר פרוטון סינכרונטרון (SPS) אשר בין השנים 1981 ל־1991 שודרג למאיץ סופר פרוטון-אנטיפרוטון סינכרונטרון (SppS) המאיץ פרוטונים ואנטי- פרוטונים אשר מתנגשים במיקומו של הגלאי UA1. ה UA1 היה גלאי ענק ומורכב בזמנו. הוא תוכנן כגלאי בעל מטרה כללית. הגלאי היה בצורת גליל באורך של 5.8 מטרים ובעל קוטר של 2.3 מטרים המורכב משישה תאים. הוא היה תא הסחיפה הגדול ביותר בזמנו. הוא תיעד את העקבות של חלקיקים טעונים בשדה מגנטי בעוצמה של 0.7 טסלה ומדד את המומנטום שלהם, מטענם החשמלי ואת קצב איבוד האנרגיה שלהם. אטומים בתערובת הגז שכללה ארגון ואתאן התייננו כאשר עברו בקרבתם חלקיקים טעונים שנוצרו בעקבות התנגשות החלקיקים בגלאי. האלקטרונים שהשתחררו בתהליך היינון נסחפו בשדה חשמלי שיוצר על ידי כבלי שדה ונקלטו על ידי כבלי חישה. הסידור הגאומטרי של 17,000 כבלי שדה ו-6,125 כבלי חישה בתוך המאיץ איפשר להפיק ייצוג תלת־ממדי אינטראקטיבי של אירועים פיזיקליים משוחזרים. מדיה וקבצים בנושא ניסוי UA1 בוויקישיתוף "UA1 magnet sets off for a second new life". CERN Courier. 13 March 2008.
באריון אומגה

באריוני אומגה הם משפחה של האדרונים תת-אטומיים (באריונים) המיוצגים על ידי הסמל Ω (האות אומגה ביוונית). באריון אומגה יכול להיות בעלי מטען נייטרלי או בעל מטען יסודי +2, +1 או −1. באריון זה אינו מכיל קווארקי מעלה או מטה. באריון אומגה המכיל קווארקים עליונים לא צפוי להתקיים לפי המודל הסטנדרטי. הסיבה לכך היא שהמודל הסטנדרטי צופה כי אורך החיים הממוצע של הקווארקים העליונים יהיה בערך 5x10⁻²⁵ שניות, כמות זמן זו קטנה בהרבה מכמות הזמן הדרושה לאינטראקציות החזקות, ולכן קווארקים אלה לא ייצרו הדרונים בכלל, ובאריון אומגה בפרט. באריון האומגה הראשון שנצפה, היה מסוג ⁻Ω, אשר עשוי משלושה קווארקים מוזרים, ונצפה בשנת 1964. הגילוי היה ניצחון גדול במחקר תהליכי הקווארק, מכיוון שהוא נמצא רק לאחר שקיומו, המסתו והתפרקו, שוערו בשנת 1961 על ידי הפיזיקאי האמריקאי מארי גל-מאן, ובאופן בלתי תלוי, על ידי הפיזיקאי הישראלי יובל נאמן. חוץ מבאריון ⁻Ω, התגלה גם חלקיק אומגה מוקסם (Ωºc), ובו קווארק מוזר אחד הוחלף על ידי קווארק קסם. באריון ⁻Ω מתפרק רק באמצעות האינטראקציה החלשה ולכן יש לו אורך חיים ארוך יחסית. מאחר שבבאריון אומגה אין קוורקי מעלה או מטה, לכולם יש איזוספין 0. The Omega-Minus Baryon (באנגלית)
טיפול חמלה (פירושונים)

האם התכוונתם ל... טיפול חמלה - טיפול רפואי פיזיולוגי שאינו רשום הניתן לחולים בסיכון גבוה, אף על פי שלא קיים אישור קליני לטיפול. טיפול ממוקד חמלה (CFT) – שיטת פסיכותרפיה שפותחה על ידי הפסיכולוג פול גילברט שמטרתה לאזן ויסות פנימי אצל מטופלים שמתקשים להירגע לאחר חשיפה לאיומים שונים.
עולם קוביות

בעיית עולם הקוביות היא בעיית התכנון המפורסמת ביותר בבינה מלאכותית. בבעיה זו ישנה קבוצה של קוביות המונחות על שולחן. המטרה היא לבנות סדרה אחת או יותר של קוביות בקו ישר, כאשר רק קובייה אחת יכולה לזוז בזמן מסוים: ניתן להניח אותה על השולחן או להניחה מעל קובייה אחרת. לכן, לא ניתן להזיז קוביות כאשר הן מונחות מתחת לקוביה אחרת. הגישה הפשוטה הזאת משמשת לייצוג סמלי וקלאסי של העולם בתור קבוצה של סמלים מופשטים בבעיות תכנון בבינה מלאכותית. מדיה וקבצים בנושא עולם קוביות בוויקישיתוף John Slaney and Sylvie Thiébaux, Blocks World Blocks World Planning Examples ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.
באריון סיגמא

באריוני סיגמא הם משפחה של האדרונים תת-אטומיים (באריונים) שמורכבים משני קווארקים מדור הטעמים הראשון (קווארק מעלה או מטה), וקווארק שלישי מאחד דורות הטעם הגבוהים יותר. מכאן שהקווארק השלישי של באריון סיגמא יכול להיות מוזר (סמלים +Σ- ,Σ0 ,Σ), קסם (סמלים Σ++c ,Σ+c ,Σ0c), תחתית (סמלים Σ+b,Σ0b,Σ−b) או עליון (סמלים Σ++t ,Σ +t ,Σ0t). לבאריון סיגמא איזוספין כולל של 1, והוא יכול להיות נייטרלי או בעל מטען אלמנטרי יסודי של +2, +1, 0 או -1. באריון סיגמא קשור קשר הדוק לבאריון למדא, ונבדל ממנו רק בהתנהגות של פונקציות הגל לאחר חילופי טעמים. באריוני סיגמא המכילים קווארקים עליונים לא צפויים להימצא לפי המודל הסטנדרטי, הסיבה לכך היא שהמודל הסטנדרטי צופה כי אורך החיים הממוצע של הקווארקים העליונים יהיה בערך 5x10⁻²⁵ שניות. כמות זמן זו קטנה באופן משמעותי מכמות הזמן הדרושה לאינטראקציות החזקות, ולכן קוורקים אלה לא ייצרו הדרונים בכלל ובאריוני סיגמא בפרט. The Sigma Baryon (באנגלית)
טיפול ממוקד חמלה (CFT)

טיפול ממוקד חמלה (באנגלית: CFT; ראשי תיבות של Compassion Focused Therapy) הוא שיטת טיפול בתחום הפסיכותרפיה, שפותחה על ידי הפסיכולוג פרופ' פול גילברט. מטרת השיטה היא הקניית ניהול רגשות אפקטיבי של המטופל, תוך שימת דגש על התנהגויות המונעות מטרדה, דחף ותחושות של מתקפה עצמית. Gilbert, P. (2010). Compassion Focused Therapy. Distinctive Features. London: Routledge Leaviss, J., & Uttley, L. (2014). Psychotherapeutic benefits of compassion-focused therapy: an early systematic review. Psychological medicine, 45(5), 927-45 נוימן, א., אלמוג, ר. רגע של חמלה לעצמי, באתר פסיכולוגיה עברית, 29 בנובמבר 2015 ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
וולט דיסני רקורדס

וולט דיסני רקורדס (באנגלית: Walt Disney Records) היא חברת תקליטים אמריקאית של חברת וולט דיסני. החברה מוציאה לאור את אלבומי הפסקול מסרטי הקולנוע, סדרות הטלוויזיה, פארקי השעשועים ואלבומי האולפן המסורתיים של דיסני שהופקו על ידי אמני פופ, טין פופ וקאנטרי. החברה נוסדה בשנת 1956 בשם דיסנילנד רקורדס. לפני אותה תקופה, דיסני את המוזיקה שלהם דרך חברות תקליטים שונות, ביניהן RCA, דקה וקפיטול. אחיו של וולט דיסני, רוי דיסני, הציע שוולט דיסני הפקות (כיום חברת וולט דיסני המודרנית) תקים חברת תקליטים משלה. רוי גייס את העובד הוותיק ג'ימי ג'ונסון לעמוד בראש החטיבה החדשה הזו. היא אימצה את שמה הנוכחי בשנת 1989. פסקולים בולטים 1991: Beauty and the Beast: Original Motion Picture Soundtrack 1994: The Lion King: Original Motion Picture Soundtrack 2003: The Lion King: Special Edition 2006: High School Musical (An Original Walt Disney Soundtrack) 2006: Hannah Montana: Songs from and Inspired by the Hit TV Series 2006: The Nightmare Before Christmas: Special Edition 2007: Hannah Montana 2: Meet Miley Cyrus 2007: High School Musical 2 (Original Soundtrack) 2008: High School Musical 3: Senior Year (Original Motion Picture Soundtrack) 2009: Hannah Montana: The Movie (Original Motion Picture Soundtrack) 2009: Hannah Montana 3 2009: The Princess and the Frog: Original Songs and Score 2010: Hannah Montana Forever 2019: The Lion King: Original Motion Picture Soundtrack 2021: Cruella: Original Motion Picture Soundtrack 2021: Encanto: Original Motion Picture Soundtrack אלבומי אוסף Disney Magic (2004) Disney Channel Holiday (2007) Pure Disney (2008) Nightmare Revisited (2009) Disney Channel Playlist (2009) Disney Channel Holiday Playlist (2012) Disney Fairies: Faith, Trust, and Pixie Dust (2012) Make Your Mark: Ultimate Playlist (2013) Disney Holidays Unwrapped (2013) Disney Channel Play It Loud (2014) סדרת אלבומים Disneymania Radio Disney Jams Disney Karaoke Series We Love Disney (2013–הווה) Walt Disney Records: The Legacy Collection (2014–2015, 2017–הווה) הוליווד רקורדס מדיה וקבצים בנושא וולט דיסני רקורדס בוויקישיתוף אתר האינטרנט הרשמי של וולט דיסני רקורדס וולט דיסני רקורדס, ברשת החברתית פייסבוק וולט דיסני רקורדס, ברשת החברתית אקס (טוויטר) וולט דיסני רקורדס, ברשת החברתית אינסטגרם וולט דיסני רקורדס, ברשת החברתית טיקטוק וולט דיסני רקורדס, סרטונים בערוץ היוטיוב
פלימות' דאסטר

פלימות' דאסטר (באנגלית : Plymouth Duster) היא מכונית קופה מתוצרת "חטיבת "פלימות'" ("Plymouth (automobile)" (אנ')) בקונצרן הרכב האמריקאי קרייזלר אשר יוצרו בין השנים 1976–1969 (דגם 1970) בארצות הברית וקנדה. דגמי V8 צילינדרים הוגדרו כמכוניות שרירים. יוצרו 1,332,846 יחידות 2 דלתות - פאסטבק קופה מנוע קדמי / מנוע בנזין סוג הנעה : הנעה קדמית בשנת 1970 יוצרו 217,192 יחידות מתוכם 24,817 יחידות שהורכב בהם מנוע 5.6 ליטר בשנת 1971 יוצרו 186,478 יחידות מתוכם 12,886 יחידות שהורכב בהם מנוע 5.6 ליטר בשנת 1972 יוצרו 228,012 יחידות מתוכם 15,681 יחידות שהורכב בהם מנוע 5.6 ליטר בשנת 1973 יוצרו 264,974 יחידות מתוכם 15,731 יחידות שהורכב בהם מנוע 5.6 ליטר בשנת 1974 יוצרו 281,378 יחידות מתוכם 3,969 יחידות שהורכב בהם מנוע 5.9 ליטר בשנת 1975 יוצרו 120,131 יחידות מתוכם 1,421 יחידות שהורכב בהם מנוע 5.9 ליטר בשנת 1976 יוצרו 34,681 יחידות סדרה ראשונה - יוצרה בין השנים 1970–1972 סדרה שנייה - יוצרה בין השנים 1973–1976 "פלימות' דאסטר", שנת 1970 "פלימות' דאסטר", שנת 1970 "פלימות' דאסטר", שנת 1971 "פלימות' דאסטר", שנת 1971 - מבט לתא הנהג ולוח מחוונים "פלימות' דאסטר", שנת 1971 "פלימות' דאסטר", שנת 1973 "פלימות' דאסטר", שנת 1974 "פלימות' דאסטר", שנת 1974 "פלימות' דאסטר", שנת 1976 קרייזלר פלימות' GTX מדיה וקבצים בנושא פלימות' דאסטר בוויקישיתוף פלימות' דאסטר, סרטון באתר יוטיוב "פלימות' דאסטר" auto.howstuffworks.com/1970-1976-plymouth-duster מכונית השרירים האמריקאית הנשכחת - "פלימות' דאסטר" 340 carbuzz.com/news/forgotten-american-muscle-plymouth-duster-340 John Gunnell, Standard Catalog of American Cars 1946-1975, Krause Publications, 1992, ISBN 0-87341-027-0. עשרה דברים שלא ידעת על ה-"פלימות' דאסטר" hotcars.com/plymouth-duster-facts-information-trivia "פלימות' דאסטר", שנת 1970 - מכונית שרירים musclecars.howstuffworks.com/classic-muscle-cars/1970 "פלימות' דאסטר" auto.howstuffworks.com/1970-1976-plymouth-duster13
האפי היירסטון

הרולד "האפי" היירסטון (באנגלית: Harold "Happy" Hairston;‏ 31 במאי 1942 – 1 במאי 2001) היה כדורסלן אמריקאי, אשר שיחק בליגת ה-NBA בין השנים 1964–1975. בעונת 1971/1972 זכה באליפות ה-NBA כשחקן לוס אנג'לס לייקרס, ולאורך 11 עונותיו בליגה העמיד ממוצעים כוללים של 14.8 נקודות, 10.3 ריבאונדים ו-1.6 אסיסטים למשחק. היירסטון נולד וגדל בעיר וינסטון סיילם שבקרוליינה הצפונית, ובין השנים 1960–1964 למד באוניברסיטת ניו יורק. בשלוש עונותיו בקבוצת הכדורסל של האוניברסיטה קלע 21.0 נקודות ואסף 12.3 ריבאונדים בממוצע למשחק, ובעונות 1962 ו-1963 הוביל אותה לשלב שמינית גמר טורניר אליפות המכללות (NCAA Sweet Sixteen). בדראפט ה-NBA‏ 1964 נבחר היירסטון בבחירה ה-33, על ידי סינסינטי רויאלס. בשלוש וחצי עונותיו בסינסינטי שיתף פעולה עם חברי היכל התהילה של הכדורסל לעתיד אוסקר רוברטסון, ג'רי לוקאס, ויין אמברי וג'ק טוויימן, ותרם 13.1 נקודות ו-7.0 ריבאונדים בממוצע למשחק. בפברואר 1968 הועבר יחד עם ג'ים פוקס בטרייד לדטרויט פיסטונס, בתמורה לטום ואן ארסדייל וג'ון טרסוונט. בעונתו המלאה היחידה בקבוצה, 1968/1969, הציג יכולת טובה לצדם של וולט בלאמי, דייב בינג ודייב דבושר, עם 18.1 נקודות ו-11.8 ריבאונדים למשחק, אך קבוצתו לא העפילה לפלייאוף ה-NBA. בנובמבר 1969 נשלח בטרייד ללוס אנג'לס לייקרס, תמורת ביל יואיט ובחירת דראפט עתידית. עד לסיום אותה עונה קלע 20.6 נקודות למשחק, וסייע ללייקרס להפעיל לגמר ה-NBA בפעם השלישית ברציפות; בסדרת הגמר עצמה הפסידה הקבוצה מול ניו יורק ניקס, בתוצאה 3–4. בעונת 1971/1972 השלים בלייקרס חמישייה פותחת דומיננטית יחד עם ג'רי וסט, גייל גודריץ', ג'ים מקמיליאן ווילט צ'מברלין, אשר הובילה את הקבוצה לזכייה באליפות ה-NBA; בסדרת הגמר, בו שוב התמודדו מול הניקס, קלע היירסטון 14.2 נקודות והוריד 14.6 ריבאונדים בממוצע למשחק, בניצחון קבוצתו בתוצאה 4–1. בעונה העוקבת התמודדו הלייקרס והניקס בגמר הליגה פעם נוספת, אולם הפעם ניצחה ניו יורק בתוצאה 4–1, בין היתר בשל פציעה של היירסטון אשר הוגבל ל-26 דקות לכל אורך הפלייאוף. בסיום עונת 1974/1975 שוחרר היירסטון מהלייקרס ופרש ממשחק, בגיל 32. ב-1 במאי 2001 נפטר היירסטון לאחר מאבק בסרטן הערמונית, בגיל 58. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA האפי היירסטון, באתר "Find a Grave" (באנגלית) סטטיסטיקות הקריירה של היירסטון ב-NBA, באתר basketball-reference.com סטטיסטיקות המכללות של היירסטון, באתר sports-reference.com רשימת הנבחרים בדראפט 1964, באתר basketball-reference.com הטרייד הטוב ביותר של הלייקרס עם הפיסטונס, באתר lakeshowlife.com,‏ 5 ביוני 2020 סטטיסטיקות סדרת הגמר 1972, באתר basketball-reference.com ההודעה על פטירתו של היירסטון, באתר ESPN,‏ 2 במאי 2001
קים מין-וו

קים מין-וו (בקוריאנית: 김민우; נולד ב-25 בפברואר 1990) הוא כדורגלן דרום-קוריאני, המשחק בעמדת הקשר באולסן יונדאי. קים את הקריירה שלו בקבוצת הכדורגל של אוניברסיטת יונסיי. בקיץ 2009 נבחן בפ.ס.וו. איינדהובן, אך לא חתם בקבוצה. ב-8 בינואר 2010, קים חתם בסגאן טוסו ששיחקה אז בליגה השנייה ביפן. ב-7 במרץ 2010, ערך את הופעת הבכורה שלו בקבוצה בתיקו 1-1 נגד קונסאדולה סאפורו. ב-9 במאי 2010, הבקיע את שער הבכורה שלו בקבוצה בניצחון 3–4 נגד אויטה טריניטה. בעונת 2011, רשם 7 שערים ב-28 משחקים ובסיום העונה עלתה סגאן לליגת העל היפנית. בסיום עונת 2016, סיים את חוזהו בקבוצה ושוחרר. ב-6 בינואר 2017, קים חתם בסוואן סמסונג בלווינגס מליגת העל של קוריאה הדרומית. ב-15 בינואר 2018, הושאל לסאנגג'ו סאנגמו, בה שיחק כשנה וחצי. בקיץ 2022 קים חתם בצ'אנגדו רונגצ'נג מליגת העל הסינית. ב-23 בינואר 2024 חתם באולסן יונדאי. קים השתתף עם נבחרת הנוער של קוריאה הדרומית בגביע העולם בכדורגל עד גיל 20 שנערך בשנת 2009. שנה לאחר מכן, זומן לראשונה לסגל הנבחרת לקראת משחק ידידות נגד ניגריה. ב-10 באוקטובר 2014, הבקיע את שער הבכורה שלו בנבחרת בניצחון 0–2 נגד פרגוואי. קים השתתף עם הנבחרת בגביע אסיה בכדורגל 2015 ומונדיאל 2018. סוואן סמסונג בלווינגס גביע ה-FA הקוריאני: 2019 נבחרת קוריאה הדרומית גביע מזרח אסיה בכדורגל: 2015, 2017 מדיה וקבצים בנושא קים מין-וו בוויקישיתוף קים מין-וו, ברשת החברתית אינסטגרם קים מין-וו, באתר Transfermarkt קים מין-וו, באתר Soccerway קים מין-וו, באתר National Football Teams קים מין-וו, באתר FootballDatabase.eu
סיביריאדה

סיביריאדה (ברוסית: Сибириада) הוא סרט סובייטי משנת 1979 בארבעה חלקים, המשתרע על רוב המאה העשרים בבימויו של אנדריי קונצ'לובסקי. הסרט מביא את סיפור ההיסטוריה הרוסית מתחילת המאה ה-20, כפי שהיא משתקפת מבעד לקורותיהן של שתי משפחות המתגוררות בכפר שכוח בסיביר, והתמורות המלוות אותן משך שלושה דורות. בסרט כיכב הבמאי-שחקן ניקיטה מיכאלקוב. הסרט זכה בפרס הגרנד פרי של פסטיבל קאן (1979). "סיביריאדה", במסד הנתונים הקולנועיים IMDb (באנגלית) "סיביריאדה", באתר נטפליקס "סיביריאדה", באתר AllMovie (באנגלית) "סיביריאדה", באתר Rotten Tomatoes (באנגלית) "סיביריאדה", באתר אידיבי "סיביריאדה", במסד הנתונים הקולנועיים KinoPoisk (ברוסית) https://www.nytimes.com/1982/09/15/movies/siberiade-winner-of-cannes-prize.html
ג'ון הורסט

ג'ונתן רנדל "ג'ון" הורסט (באנגלית: Jonathan Randall "Jon" Horst; נולד ב-16 באפריל 1983) הוא מנהל קבוצות כדורסל אמריקאי, המשמש כג'נרל מנג'ר של קבוצת מילווקי באקס מליגת ה-NBA. הורסט נולד בעיר סנדסקי שבמישיגן, ובין השנים 2002–2006 למד באוניברסיטת רוצ'סטר הסמוכה. בשנים 2004 ו-2005 זכה עם קבוצת הכדורסל של האוניברסיטה באליפות ליגת ה-USCAA‏ (United States Collegiate Athletic Association), המיועדת לקבוצות מאוניברסיטאות ומכללות קטנות. באוגוסט 2007 הצטרף הורסט לצוות המקצועי של קבוצת דטרויט פיסטונס, בתור "מנהל פעולות הכדורסל" (Manager of Basketball Operations), ובאפריל 2008 עבר לתפקיד דומה במילווקי באקס (Director of Basketball Operations). לקראת עונת 2017/2018 מונה לג'נרל מנג'ר של הקבוצה, בגיל 34 בלבד, במקומו של ג'ון האמונד אשר עבר לאורלנדו מג'יק. במהלך עונתו הראשונה בתפקיד צירף את אריק בלדסו בטרייד מפיניקס סאנס, ופיטר את מאמן הקבוצה ג'ייסון קיד. לקראת עונת 2018/2019 ובמהלכה ביצע מספר פעולות משמעותיות, בהן מינויו של מייק בודנהולצר כמאמן ראשי, בחירתו בדונטה דיווינצ'נזו בדראפט 2018 (בחירה 17), החתמתם של ארסאן אילייסובה וברוק לופז, וצירופם של ג'ורג' היל וניקולה מירוטיץ' בטריידים שונים. באותה עונה השיגו הבאקס את מאזן הניצחונות הטוב ביותר בליגה (60–22), והעפילו לגמר האזור המזרחי בפלייאוף ה-NBA לראשונה מזה 18 שנים. בסיום העונה זכה כוכב הקבוצה יאניס אדטוקומבו בתואר ה-MVP של העונה הסדירה, בעוד בודנהולצר זכה בפרס מאמן העונה והורסט עצמו זכה בפרס מנהל העונה. בקיץ 2019 ערך שינויים נוספים בסגל הקבוצה, כאשר ביצע עסקת "החתמה והעברה" (Sign-and-trade) של מלקולם ברוגדון לאינדיאנה פייסרס (בתמורה ל-3 בחירות דראפט עתידיות), ונמנע מהארכת חוזהו של מירוטיץ' (אשר עבר לשחק בברצלונה). במקומם החתים הורסט את וסלי מת'יוז, קייל קורבר ורובין לופז, וכן האריך את חוזיהם בקבוצה של כריס מידלטון (178 מיליון דולר ל-5 עונות), ברוק לופז (52 מיליון ל-4 עונות), וג'ורג' היל (29 מיליון ל-3 עונות). שנה לאחר מכן ביצע טרייד מרובע עם ניו אורלינס פליקנס, דנוור נאגטס ואוקלהומה סיטי ת'אנדר, במסגרתו שלח את ג'ורג' היל, אריק בלדסו, אר. ג'יי. המפטון ו-4 בחירות דראפט עתידיות, בתמורה לג'רו הולידיי וסם מריל. בסיום אותה עונה, 2020/2021, הובילו אדטוקומבו, מידלטון והולידיי את מילווקי לזכייתה השנייה אי פעם באליפות ה-NBA. רשימת הפעולות של הורסט כג'נרל מנג'ר, באתר basketball-reference.com הורסט מונה לג'נרל מנג'ר של הבאקס, באתר הקבוצה, 16 ביוני 2017 מילווקי מצרפת את אריק בלדסו, באתר הקבוצה, 7 בנובמבר 2017 ג'ייסון קיד מפוטר מתפקיד מאמן הבאקס, באתר הקבוצה, 22 בינואר 2018 כל הזוכים בטקס חלוקת פרסי עונת 2018/2019, באתר ESPN,‏ 25 ביוני 2019 מידלטון מסכם על הארכת חוזה במילווקי, באתר bleacherreport.com,‏ 1 ביולי 2019 ברוק לופז מסכם על הארכת חוזה במילווקי, באתר ספורטס אילוסטרייטד, 30 ביוני 2019 היל מסכם על הארכת חוזה במילווקי, באתר basketballinsiders.com,‏ 30 ביוני 2019
מגילות משה

מגילות משה (ערבית: صحف موسى, תעתיק מדויק: צֻחֻף מוּסא) הם לכאורה כתבי קודש קדומים אשר הוזכרו פעמיים בקוראן. המגילות הללו נחשבות באסלאם לחלק מכתבי הקודש שניתנו לנביאים מאללה, ואשר אבדו או סולפו במהלך ההיסטוריה. לפי המסורת האסלאמית, אין לבלבל בין מגילות משה לבין התורה, אשר נחשבת בקרב המוסלמים לספר קודש בפני עצמו. שני המקומות בהם מגילות משה מוזכרות בקוראן הם בפרק 87 פסוקים 18-19, ובפרק 53 פסוקים 36-37. מדיה וקבצים בנושא מגילות משה בוויקישיתוף WikiZero - Scrolls of Moses, www.wikizero.com Scrolls of Moses - Infogalactic: the planetary knowledge core, infogalactic.com The Scrolls of Moses by chancil on DeviantArt, www.deviantart.com (באנגלית) Loyola University-Maryland M. Ed., Child Development B. S., What Islam Teaches About the Gospel, Torah, Psalms, and More, Learn Religions (באנגלית) Anonymous, Three Translations of the Koran (Al-Qur'an) Side by Side, Library of Alexandria, ISBN 978-1-61310-181-0. (באנגלית) ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
שיטת זיגלר ניקולס

שיטת זיגלר-ניקולס (ידועה גם בתור "שיטת הרגישות הגבולית") היא שיטה היוריסטית לכוונון בקרי PID, אשר פותחה על ידי ג'ון ג. זיגלר ונתנאל ב. ניקולס. בשיטה זו, הפרמטרים של הבקר נקבעים מתוך ניסוי פשוט ללא ידע מוקדם על מודל התהליך, אך היא איננה מבטיחה יציבות או ביצועים אופטימליים. מאפסים את ערכי האינטגרטורים ( K I {\displaystyle K_{I}} ) והגוזרים ( K D {\displaystyle K_{D}} ) בבקר, כך שהבקר יהיה בקר פרופורציונלי ( K P {\displaystyle K_{P}} ). מכניסים כניסת מדרגה, הלם או הפרעה. מגדילים (מאפס) את ערך ההגבר K P {\displaystyle K_{P}} עד שהוא מגיע להגבר האולטימטיבי K U {\displaystyle K_{U}} – זהו הערך הגדול ביותר בו פלט היציאה יציב במצב מתמיד ולא מתבדר (סף יציבות). במצב זה יתקבלו תנודות קבועות. הפרמטר K U {\displaystyle K_{U}} , וזמן מחזור התנודות שמוגדר כ־ T U {\displaystyle T_{U}} משמשים להגדרת הפרמטרים I,P ו־D בהתאם לסוג הבקר ולהתנהגות הנדרשת: ניתן להשתמש בפרמטריזציה מקובלת נוספת. מפתח ההמרה מקיים את הקשרים הבאים: K i = K p / T i {\displaystyle K_{i}=K_{p}/T_{i}} K d = K p T d {\displaystyle K_{d}=K_{p}T_{d}} כעת ניתן לבטא את אות הבקרה u ( t ) {\displaystyle u(t)} כתלות בשגיאה e ( t ) {\displaystyle e(t)} ובפרמטרי הבקר במישור הזמן, לפי בקרת PID: K p ( e ( t ) + 1 T i ∫ 0 t e ( t ) d t + T d d e ( t ) d t ) {\displaystyle K_{p}\left(e(t)+{\frac {1}{T_{i}}}\int _{0}^{t}e(t)\,dt+T_{d}{\frac {de(t)}{dt}}\right)} ובפונקציית התמסורת: u ( s ) = K P ( 1 + 1 T i s + T d s ) e ( s ) = K p ( T d T i s 2 + T i s + 1 T i s ) e ( s ) {\displaystyle u(s)=K_{P}\left(1+{\frac {1}{T_{i}s}}+T_{d}s\right)e(s)=K_{p}\left({\frac {T_{d}T_{i}s^{2}+T_{i}s+1}{T_{i}s}}\right)e(s)} Ziegler-Nichols Method, pages.mtu.edu ערך זה הוא קצרמר בנושא הנדסה. אתם מוזמנים לתרום לוויקיפדיה ולהרחיב אותו.